Ńdɔ profɛ́d Agé bân profɛ́d Zakarías mɔ́n Ido, bə́ ngátə́bə̄ nə́ bákūli mam ású Yúdɛ̌n yā Yúda ai ébā yā Yērúzalɛm, á dzwé Zāmbá Ísraɛ̂l yǎ ā tíndigi bɔ́, 2ńdɔ̄ hḿ Zorobabel, mɔ́n Shaltiel bân Yosué, mɔ́n Yotsadag bə́ ngátə́bə, bə́ dúgán tádī mə̄lóŋ mə́ Ndá Zambá á Yērúzalɛm; bəprofɛ́d bə́ Zāmbá bə́ ngábə́ ai bɔ́, bə́ vɔ́ligi bɔ́. 3Abǒg tē ńdɔ fɔ́ɔ́ ngɔ́mɔna yǎ Éfrāta, Tatnái, Shɛ́tar Boznái ai biyɔŋ byábán bīfə́ yā édzōe bə́ ngázu bɔ́ yén bə́ ngasílī bɔ́ nâ: "Zá ā və́ mína ngul yǎ dúgán loŋ̄ é Ndá nyī, ai ákom ńkaŋalǎ yā étē ? 4É bod bálóŋ é Ndá nyí bə́ nə̄ mwé yá ? 5Hədá mís mə́ Zāmbá wābán mə́ ngábə́ mə́ kálaga mvindí bǒd yā Yúdɛn. Ńdɔ̄ bá ndzí kig bɔ nɔ̌d naa bə́ tə́le esíé ǹtíé bə́ yanga nâ kálada etíē ndɔ́ŋ á kə kwí ábə̄ Darius ai nâ abéndé ngɔ́mɔna á zu tsíg ǹtól yā dzǎm tē. 6Fóda é kálada yǎ Tatnai, ngɔ́mɔna yǎ Éfrāta á yād, ai Shetar Boznái ai bə́tí bə̄vɔ̄g yā edzóe, bəngɔ́mɔnǎ yā Éfrāta á yād, bə́ ngálóm ńkúkúmá Darius. 7Bə́ ngálóm nyē kálada etíē ndɔ́ŋ yā ā kɔ́bɔgɔ nâ: “Ǎ ǹkúkúmá Darius, mvɔí ésə ! 8Ǹkúkúmá á bələ́ naa a yəmə nâ bǐ ngákə̄ á éwōgē yā Yúda, á Ndá Zambá ńnēn. Bádūgan dzɔ lóŋ ai bod məkɔ́g, bə́ fudigǐ fə mim̀bóŋ á mim̀fim étē, esíé yâbɔban fɔ́ɔ́ ai ngul, ńdɔ̄ fə̄ yáwulu m̀bəŋ á mɔ́ mábán. 9Bǐ ngásíli mvindí bǒd yā wē mīǹsíli, bía ai bɔ́ nâ: "Zá á və́ mína ngul nə́ mǐ dúgân lóŋ é Ndá nyī, mǐ dúgān fə kom ńkaŋalǎ yā étē ?” 10Bǐ ngásílī fə̄ bɔ́ mwé mábán nə́ bǐ zu wa mɔ́ kad bǐ mān fə̄ til mwé bə́tə́bə́ bə́ ósú bábán. 11Ńdɔ̄ bə́ ngáyalán bíā nâ: “Bǐ nə bitúgā bí Zāmbá yób ai sí ńdɔ byǎdúgán lóŋ Ndá yǎ é ngāloŋoban yǎ ókōbá mīḿbú mim̀bú á ǹkúkúmá ńnēn yǎ Ísraɛ̂l a ngáman lóŋ á mááŋ. 12Hədá ḿból bətará bə́ ngátság Zāmbá yób á ńnə̄m, ńdɔ a ngávə́ bɔ̄ á mɔ́ mə́ Nabukodonosor, mǎn Kaldéan, ǹkúkúmá yā Babilón, ńdɔ a ngāman búg é Ndá nyī, a kə́ə́ fə ai bod miǹkóm á Babilón.